ബാഴ്സയോട് വിടപറഞ്ഞ് മെസി വിടവാങ്ങല് പ്രസംഗത്തില് വികാരനിര്ഭരനായി താരം ബാഴ്സലോണ : അര്ജന്റീനിയന് ഫുട്ബാള് ഇതിഹാസം ലയണല് മെസി ബാഴ്സലോണ ക്ലബിനോട് ഔദ്യോഗികമായി വിടപറഞ്ഞു. യാത്രയയപ്പ് ചടങ്ങിനോട് അനുബന്ധിച്ച് നടന്ന വാര്ത്താസമ്മേളനത്തില് മെസ്സി ക്ലബ് വിടുന്ന കാര്യം ഔദ്യോഗികമായി പ്രഖ്യാപിച്ചു.വിദേശത്ത് എവിടെ കരിയര് അവസാനിപ്പിച്ചാലും ഇവിടേക്ക് തന്നെ മടങ്ങിവരുമെന്ന് മെസ്സി വിടവാങ്ങല് പ്രസംഗത്തില് പറഞ്ഞു. കഴിഞ്ഞ ആഗസ്റ്റിലാണ് ബാഴ്സ വിടുന്ന കാര്യം മെസി ആദ്യമായി അറിയിക്കുന്നത്. കരാര് പ്രകാരം ഓരോ സീസണിന്റെ അവസാനത്തിലും ഫ്രീ ട്രാന്സറായി ക്ലബ്ബ് വിടാന് മെസ്സിക്ക് കഴിയുമായിരുന്നു. എന്നാല് ജൂണ് 10നകം ഇക്കാര്യം ക്ലബ്ബിനെ അറിയിക്കണമായിരുന്നു. ഈ വ്യവസ്ഥ മെസിക്ക് പാലിക്കാന് കഴിഞ്ഞിരുന്നില്ല. ഇതിനെത്തുടര്ന്ന് കഴിഞ്ഞ സീസണ് കൂടി മെസി ക്ലബില് തുടരുകയായിരുന്നു.എന്നാല് ഈ സീസണ് ശേഷം മെസ്സിയുടെ ഉയര്ന്ന വേതനവും ലാ ലിഗയിലെ കടുത്ത സാമ്ബത്തിക നിയന്ത്രണങ്ങളും പുതിയ കരാറിലെത്തുന്നതിന് തടസമാകുകയായിരുന്നു.2001ലാണ് മെസി ബാഴ്സയിലെത്തുന്നത്. യൂത്ത് ക്ലബില് നിന്ന് 2003ല് സി ടീമിലും 2004 മുതല് 2005 വരെ ബി ടീമിലും കളിച്ചു. 2004ലാണ് ഒന്നാം നിര ടീമില് അരങ്ങേറ്റം കുറിക്കുന്നത്.